|  |  |  |
| --- | --- | --- |
|  |  |  |

**KOOSTÖÖKOKKULEPE nr 7-2.2/25-36-1**

**Eesti Energia AS** (registrikood 10421629), asukohaga Lelle tn 22, 11318 Tallinn, keda esindavad põhikirja alusel juhatuse liikmed Raido Ivalo ja Kristjan Kuhi (edaspidi **tellija**),

ja

**Riigi Info- ja Kommunikatsioonitehnoloogia Keskus** (registrikood 77001613), asukohaga Lõõtsa 8a, 11415 Tallinn, keda esindab põhimääruse alusel direktor Ergo Tars (edaspidi **täitja**),

keda nimetatakse edaspidi **pool** või koos **pooled**,

arvestades, et täitja põhimäärusest tulenev tegevusvaldkond on info- ja kommunikatsioonitehnoloogia alusteenuste ehk arvutitöökoha alusteenuse, serveri alustaristu teenuse ning nendega seotud tugiteenuste (edaspidi **teenus** või **teenused**) osutamine ning

tellijale osutatavate teenuste tingimused ning korraldus lepitakse täitja põhimääruse kohaselt kokku IKT-alusteenuste osutamise koostöökokkuleppes ja selle lisades, sealhulgas standardiseeritud IKT-alusteenuste standardites, mille kinnitamise kord on sätestatud täitja põhimääruses,

sõlmisid käesoleva koostöökokkuleppe (edaspidi nimetatud **lepe**) alljärgnevas:

1. **Leppe ese ja dokumendid**
	1. Täitja osutab tellijale Riigipilve eeskirjas (edaspidi standard) kirjeldatud tingimustel ja korras teenuseid. Standardist erinevad kokkulepped lepivad pooled kokku leppe lisas.
	2. Leppe allkirjastamisel on sellel järgmised lisad:
		1. lisa 1 – Riigipilve teenuste kategooriate kirjeldus;
		2. lisa 2 – Andmetöötluse leping.
	3. Tellija kinnitab leppe allkirjastamisega, et on tutvunud standardiga. Täitja teeb kehtiva versiooni standardist kättesaadavaks Riigipilve kodulehel ja/või iseteeninduskeskkonnas. Standardi muutmisest teavitab täitja tellijat Riigipilve iseteeninduskeskkonnas või e-kirja teel ette ühe kalendrikuu, avaldades standardi uue versiooni. Standardi muutmisel pooled lepet ei muuda.
	4. Kui ilmneb vastuolu käesoleva leppe ning selle lisa või standardi vahel, lähtutakse leppe lisast või standardist. Kui ilmneb vastuolu leppe lisa ja standardi vahel, lähtutakse leppe lisast.
2. **Poolte õigused ja kohustused**
	1. Riigipilve teenuste tellimused ja nende muutmise teeb tellija Riigipilve iseteeninduskeskkonnas vastavalt Riigipilve eeskirjale ja teenustingimustele.
	2. Pooled tagavad oma tegevuses vastavuse kohalduvatele andmekaitse õigusaktidele. Pooled töötlevad isikuandmeid kooskõlas poolte vahel sõlmitud andmetöötluse lepinguga.
	3. Pooled tagavad turvaandmete ning muu teabe ja asjaolude, mille avalikuks tulemine võiks kahjustada kummagi poole huve, konfidentsiaalsuse. Konfidentsiaalne informatsioon ei hõlma endas informatsiooni, mille avalikustamise kohustus tuleneb õigusaktist, tingimusel, et selline avaldamine viiakse läbi võimalikest variantidest kõige piiratumal viisil. Konfidentsiaalsusnõue on tähtajatu, kui seadusest või selle alusel antud õigusaktidest ei tulene teisiti.
	4. Täitja kohustub:
		1. osutama teenust vastavalt õigusaktidele, leppele, selle lisadele ja standarditele;
		2. informeerima tellijat koheselt kõikidest võimalikest takistustest ja probleemidest teenuse osutamisel;
		3. tagama tellijale juurdepääsu kontrolli teostamiseks vajalikule teabele;
		4. teavitama tellijat esimesel võimalusel intsidentidest, puudustest ja vigadest, mis teenuse osutamisel ilmnevad.
	5. Täitja ei vastuta, kui leppejärgne teenustase jääb saavutamata alljärgnevatel juhtudel:
		1. ilmnevad vead teenuse tarkvara koodis, loogikas, andmebaasis, andmete tervikluses, riistvaras, protsessides või mis tahes muus osas, mis ei ole arendatud või loodud täitja poolt või mille integratsioon või juurutus ei ole täitja vastutusel;
		2. tellija on asunud kasutama teenust, eirates soovitusi, mis on antud täitja või täitja volitusel muu teenusepakkuja poolt;
		3. muu teenusepakkuja teenus, kelle teenust täitja vahendab tellijale, ei tööta;
		4. tellija poolt ületatakse kokku lepitud teenustasemeid või eiratakse teenuse kasutamise tingimusi;
		5. on ilmnenud vead, viivitused või häired, mis on tekkinud tellija poolt teenuse kasutamisel sisestatud ebakorrektsetest või valeandmetest;
		6. tellija edastatud informatsioon ei ole piisav leppe täitmiseks;
		7. teenustaseme mittesaavutamine ajaperioodil on kokku lepitud.
	6. Täitja ei vastuta otsese või kaudse kahju eest, mis on põhjustatud tellija kasutajate tegevusest või tegevusetusest.
	7. Tellija kohustub:
		1. hüvitama täitjale teenuse osutamise kulud, tasudes täitja esitatud arve 21 kalendripäeva jooksul alates arve saamisest;
		2. hüvitama teenuse raames kasutada antud vara (sh riist- ja tarkvara) maksumuse, mis on hävinud või mida pole võimalik muul põhjusel tagastada või mis pole töökorras või millele on kasutamise käigus tekitatud kahjustusi;
		3. võimaldama täitjale teenuse osutamiseks vajalikud tingimused, organisatsioonilise keskkonna, vajalike kommunikatsiooniseadmete ja sideteenuste olemasolu ning juurdepääsud teenusega seotud seadmetele;
		4. teavitama täitjat mõistliku aja jooksul kõikidest teenuse osutamist mõjutavatest tellijale teatavaks saanud asjaoludest ja andma leppe täitmiseks muud vajalikku teavet;
		5. tagama kõikide teenuste kasutamiseks vajalike litsentside olemasolu vastavalt täitja esitatud informatsioonile;
		6. tegema teenuste osutamisel koostööd täitjaga, sh viima läbi testimisi, vajaduse korral tutvustama täitja töötajatele ning koostööpartneritele oma tööprotsesse.
3. **Poolte õiguskaitsevahendid**
	1. Oluliseks leppe rikkumiseks loetakse muu hulgas järgmisi rikkumisi:
		1. pool ei täida mis tahes leppest tulenevat kohustust teise poole poolt leppest tuleneva vastava kohustuse täitmiseks antud mõistliku tähtaja jooksul;
		2. tellija on viivituses leppes kokku lepitud maksetähtajaga rohkem kui 60 kalendripäeva.
	2. Olulise leppe rikkumise korral on poolel õigus lepe erakorraliselt lõpetada ja nõuda kahju hüvitamist.
	3. Juhul kui tellija hilineb leppejärgse tasu maksmisega, võib täitja nõuda viivise tasumist 0,05% iga viivitatud kalendripäeva eest.
4. **Kontaktandmed**
	1. Tellija kontaktandmed:

|  |  |  |  |
| --- | --- | --- | --- |
| Roll | Nimi/ametinimetus  | E-post  | Telefon  |
| Leppekontakt | Tarmo Tormilind tehnoloogia arhitekt | tarmo.tormilind@enefit.ee | 59182403 |
| Andmekaitsespetsialist  | Kärt Salumaa-Lepik | kart.salumaa-lepik@energia.ee; privacy@energia.ee |  |

* 1. Täitja kontaktandmed:

|  |  |  |  |
| --- | --- | --- | --- |
| Roll | Ametinimetus | E-post | Telefon |
| Täitja esindaja |  | klient@riigipilv.ee | 699 1140 |
| Kriisikontakt | kriisikoordinaator | kriis@rit.ee | 5681 1085 |
| Andmekaitsespetsialist | õigus- ja hankeosakonna andmekaitsejuht | andmekaitse@rit.ee  | 5866 4974 |
| Infoturve | infoturbeosakonna ekspert | infosec@rit.ee | 666 0156 |

1. **Leppe kehtivus, muutmine ja lõpetamine**
	1. Lepe jõustub selle allkirjastamisest mõlema poole poolt ja kehtib tähtajatult.
	2. Lepet võib muuta poolte kirjalikul kokkuleppel. Muudatused jõustuvad pärast nende allkirjastamist mõlema poole poolt või poolte määratud tähtajal.
	3. Leppe võib ühepoolselt üles öelda, teavitades teist poolt sellest vähemalt kolm kuud ette. Leppe ülesütlemisel kohustub tellija maksma täitjale tasu vastavalt faktiliselt osutatud teenusele.
	4. Poolel on õigus käesolev lepe erakorraliselt ühepoolselt üles öelda juhul, kui teine pool ei täida leppest tulenevaid kohustusi ega kõrvalda rikkumist poole nõudmisel mõistliku tähtaja jooksul. Leppe ülesütlemise kohta edastab pool teisele poolele kirjaliku leppe ülesütlemisavalduse. Leppest ülesütlemine loetakse toimunuks, kui teine pool on ülesütlemisavalduse kätte saanud.
2. **Muud tingimused**
	1. Kõik leppe täitmisest, muutmisest, lõpetamisest või vastutuse kohaldamisest tulenevad vaidlused lahendatakse läbirääkimiste teel. Läbirääkimiste tulemusel kokkuleppe mittesaavutamisel lahendatakse vaidlus Harju Maakohtus.

Tellija: Täitja:

(digitaalselt allkirjastatud) (digitaalselt allkirjastatud) (digitaalselt allkirjastatud)

Raido Ivalo, Kristjan Kuhi Kristjan Kuhi Ergo Tars

juhatuse liige juhatuse liige direktor